钦定古今图书集成/历象汇编/乾象典/第077卷 > 性理会通 > 《霹雳赋》唐·张鼎
## 钦定古今图书集成/历象汇编/乾象典/第077卷 > 性理会通 > 《霹雳赋》唐·张鼎

殷，其雷在南山之隈。黑蜧翔，云暗天起；黄雀惊，风动
地来。飘忽兮霏烟驿雾拂楼台；惨烈兮飞砂走砾扬
尘埃。波涛翻而海水激，树拔根而山石摧。于是阴阳
交战，晦明相贼。或击或驰，乍通乍塞。望腾蛇之上下，
见飞龙之南北。电光开而山泽红，雨气合而原野黑。
威声奋击于霄汉，逸响振动于都国。而乃阴轸徘徊，
“谓高天压而泰山颓；鼓怒发泄，谓厚地震而梁木折。
声之所射者向无不碎，气之所奔者中无不绝。值石
则片片冰开，当树则重重瓦裂。其为始也，则赫赫奕
奕，若烈风猛火之燎昆仑；其为终也，砰砰轰轰，若决
水转石之溃龙门。拟战鼓，则三军乱击，方戎车，则百
两齐奔。川岳为之摇荡，天地为之昼”昏。岂直闻之者
掩耳而夺气，见之者瞑目而埋魂，若斯而已哉！观其
咈郁氤氲，腾波磊落，辉光之所倏闪，声气之所喷薄，
岂在微而应，必有感而作。击齐堂也，识孝妇之怀冤；

以流漦，迫鲸鲵使蹭“蹬，怛蛟螭使躨跜。”黾丧明于
灶穴，鳣鲔失路于庭墀。当此时也，别有迹履奸慝，事
兼狂狷。想人孽之无逃，虑天灾之有谴。各忧心而股
栗，咸戢惊而肉战。虽重华顺之而不恚，宣尼惊之而
不变。若乃依仁游艺之伍，含道养性之流，心且静而
神逸，名既扬而行修。通人倚柱而坦荡，孝子绕墓而
思柔。苟有言而寡悔，夫何惧而何忧？《乱》曰：“我何忧兮
忧天怒，岂不欲往兮为多露。我有惧兮惧天威，岂不
欲往兮露未晞。素履直载，时道善肥。古而可作，吾与
同归！”